คลังโชว์ฝีมือรีดภาษีทะลุเป้า2.3แสนล้าน
คลังเงินล้นถัง 11 เดือนเก็บรายได้ทะลุเฉียด 2.3 แสนล้านบาท
10 ก.ย. 2554

คลังเงินล้นถัง 11 เดือนเก็บรายได้ทะลุเฉียด 2.3 แสนล้านบาท 
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยว่า ในงวดเดือน ส.ค. รัฐบาลสามารถจัดเก็บรายได้สุทธิ 3.01 แสนล้านบาท สูงกว่าประมาณการ 5.26 หมื่นล้านบาท หรือ 21.2% เนื่องจากการชำระภาษีเงินได้นิติบุคคลจากประมาณการกำไรสุทธิครึ่งรอบปีบัญชี 2554 (ภ.ง.ด.51) ที่ครบกำหนดในเดือน ส.ค.เพิ่มขึ้นมาก ส่งผลให้การจัดเก็บภาษีเงินได้นิติบุคคลสูงกว่าประมาณการถึง 4.92 หมื่นล้านบาท หรือ 34.6% 
นอกจากนี้ ผลจากที่อุตสาหกรรมยานยนต์เริ่มฟื้นตัวหลังได้รับผลกระทบจากเหตุการณ์สึนามิที่ญี่ปุ่น ส่งผลให้เก็บภาษีสรรพสามิตรถยนต์สูงกว่าประมาณการ 2,108 ล้านบาท หรือ 37.3% และจัดเก็บรายได้จากสัมปทานปิโตรเลียมสูงกว่าประมาณการ 2,600 ล้านบาท เป็นผลจากราคาน้ำมันดิบสูงกว่าที่คาดไว้” นายนริศ กล่าว 
นายนริศ กล่าวว่า ในช่วง 11 เดือนแรกของปีงบประมาณ 2554 รัฐบาลจัดเก็บรายได้สุทธิ 1.78 ล้านล้านบาท สูงกว่าประมาณการ 2.29 แสนล้านบาท หรือ 14.7% ทุกหน่วยงานสามารถจัดเก็บรายได้สูงกว่าประมาณการในอัตราที่ค่อนข้างสูง เพราะเศรษฐกิจขยายตัวอย่างต่อเนื่อง
ทั้งนี้ กรมสรรพากรจัดเก็บรายได้รวม 1.422 ล้านล้านบาท สูงกว่าประมาณการ 1.99 แสนล้านบาท กรมสรรพสามิตจัดเก็บรายได้รวม 3.68 แสนล้านบาท สูงกว่าประมาณการ 1.21 หมื่นล้านบาท กรมศุลกากรจัดเก็บรายได้รวม 9.36 หมื่นล้านบาท สูงกว่าประมาณการ 1.3 หมื่นล้านบาท เนื่องจากการจัดเก็บอากรขาเข้าสูงกว่าประมาณการ 1.24 หมื่นล้านบาท รัฐวิสาหกิจส่งรายได้ 8.83 หมื่นล้านบาท สูงกว่าประมาณการ 1.15 หมื่นล้านบาท
“เรามั่นใจว่าปีนี้รายได้รัฐน่าเกินเป้าหมาย 2.35 แสนล้านบาท จากที่ตั้งไว้ 1.65 ล้านล้านบาท ทำให้ฐานะการคลังมีความมั่นคงมากยิ่งขึ้น” นายนริศ กล่าว
หรือ15% ส่วนหนึ่งเป็นผลจากการนำส่งรายได้จากกำไรสุทธิปี 2553 ของการไฟฟ้าฝ่ายผลิตแห่งประเทศไทย การไฟฟ้านครหลวง การไฟฟ้าส่วนภูมิภาค และรายได้ จากเงินปันผลของบริษัท ปตท. 
จากการขยายตัวของการบริโภคในประเทศ รวมทั้งผู้ประกอบการคาดว่าจะมีการปรับเพิ่มอัตราภาษีสุราและภาษียาสูบจึงเร่งการผลิต รวมถึงอุตสาหกรรมรถยนต์ที่เริ่มฟื้นตัว